stanford-oval/wikipedia huggingface dataset:
Annika Takala

Annika Takala vuonna 1984.
Annika Maria Takala (o.s. Uotila; 3. lokakuuta 1921 Sortavala – 29. huhtikuuta 1996 Helsinki) oli suomalainen psykologi ja kasvatustieteilijä. Takala toimi Jyväskylän yliopiston kasvatustieteen apulaisprofessorina 1960–1971, Joensuun yliopiston käytännöllisen kasvatustieteen professorina 1971–1984 ja Suomen Akatemian tutkijaprofessorina 1978–1981. Hän tutki kasvatuspsykologiaa ja -sosiologiaa, erityisesti sosiaalistumista ja julkaisi muun muassa teokset Lapsen henkinen kasvu ja sen ohjaaminen (1960), Uuden sukupolven vaihtoehdot (1974), Ihmiseksi kasvaminen (1997) ja puolisonsa professori Martti Takalan kanssa teoksen Psykologinen kehitys lapsuusiässä. Tutkimusraportissaan Peruskoulun oppilaiden kognitiivisesta, sosiaalisesta ja eettisestä kehityksestä heidän kirjoittamiensa aineiden valossa (Joensuun korkeakoulu 1981) hän muun muassa osoitti peruskoulun merkityksen lasten tiedollisessa kehityksessä kauan ennen PISA-tutkimuksia.
Takala väitteli filosofian tohtoriksi Helsingin yliopistossa vuonna 1953. Hän oli tieteidenvälisen kasvatuksentutkimuksen uranuurtajia Suomessa. Hän kirjoitti ja toimitti muun muassa kansainvälisyyskasvatuksesta ja koulutuksen taloustieteestä.
Julkaisut

Oppilaiden ja opettajien suorittamista persoonallisuuspiirteiden arvioinneista (väitöskirja), 1953.
Lapsuuden psykologia (yhdessä Martti Takalan kanssa), 1953
Uuden sukupolven vaihtoehdot, 1974.
Psykologinen kehitys lapsuusiässä (yhdessä Martti Takalan kanssa), 1980.
Kirjallisuutta

Seppo, Simo (toim.): Ihmisen kasvu ja sosiaalistuminen. (Juhlakirja.) Joensuun korkeakoulun julkaisuja. Joensuu 1981.
Astronaut A3

Astronaut A3 on meijeri- ja lypsyvälineitä valmistavan hollantilaisen Lely-tehtaan lypsyrobotti. 
Astronaut A3:sta edeltävät mallit ovat Astronaut A2 ja Astronaut. Seuranneet mallit ovat A3 Next, A4 ja A5.
Lelyn lypsyrobotteja tuo Suomeen NHK-Keskus Oy.
Toiminta

Lehmä kävelee portille. Robotti tunnistaa lehmän (sen nimen, numeron, liikeaktiivisuuden edellisen vierailun jälkeen jne.).
Robotti pesee valko-punaisilla harjoilla utareen. Harjaus myös stimuloi utaretta.
Harjasosa siirtyy sivuun ja laite paikantaa vetimet laserilla.
Vedinkupit kiinnittyvät vetimiin yksi kerrallaan.
Lypsyn aikana lehmä saa rehua.
Mikäli jokin vedin ei neljänneskohtaisen algoritmin mukaisen ajan puitteissa tuota maitoa, vedinkupit kiinnitetään uudelleen tai vedin merkitään valmiiksi (jos lypsetty 70 % odotetusta määrästä).
Lypsyn aikana utarepesuharjat puhdistetaan desinfioivalla liuoksella ja painepesulla.
Lypsyn päätyttyä laite suihkuttaa vedinkastoa vetimiin.
Lehmä päästetään lypsyparresta.
Jos lehmä jää paikalleen, lypsyrobotti antaa sille lievän sähköiskun. Sähköisku toistuu säädetyin väliajoin kunnes lehmä poistuu.
Robotin pesu

Robotti tekee pääpesun itselleen kolme kertaa vuorokaudessa. Tunti ennen isoa pesua se tekee valmistelevan pesun. Vedinkupit huuhdellaan ja höyrytetään (mikäli höyrypesuvarusteltu laitteisto) aina lypsyn jälkeen.
Arctic Athletics Rovaniemi

Arctic Athletics Rovaniemi on rovaniemeläinen vuonna 2013 perustettu yleisurheilun erikoisseura. Seuran tarkoituksena on edistää Pohjois-Suomen urheilumahdollisuuksia ja koota alueen huippu-urheilijat saman seuran alle. Seuran tunnetuin urheilija on kuulantyöntäjä Henri Pakisjärvi. Seuran puheenjohtajana toimii Jani Ylisaukko-oja.
Aiheesta muualla

Seuran kotisivut (Arkistoitu – Internet Archive)
Völkerball

| Völkerball Rammstein |
| --- | --- | --- |

Livealbumin tiedot
 Äänitetty : 23. heinäkuuta 2005
 Julkaistu: 17. marraskuuta 2006
 Tuottaja(t): Emanuel Fialik, Jacob Hellner
 Tyylilaji: industrial metal Neue Deutsche Härte
 Levy-yhtiö: Universal
Listasijoitukset
  1. (2 viikkoa, viikko 47/2006)
Rammsteinin muut julkaisut
| Rosenrot 2005 | Völkerball 2006 | Liebe ist für alle da 2009 |
Völkerball (suom. "polttopallo") on saksalaisen industrial metal -yhtyeen Rammsteinin konserttitallenne. Se julkaistiin CD- ja DVD-formaatissa 17. marraskuuta 2006.
Kannen kuvio Rammstein-logon alapuolella on samanlainen kuin Moskovassa 1980 järjestettyjen kesäolympialaisten tunnus (kesäolympialaiset 1980). Logon käytön syy saattaa olla, että yhtyeen laulajan Till Lindemannin piti osallistua kyseisiin olympialaisiin uimarina, muttei lopulta osallistunut.[lähde? ]
Versiot > Standard Edition: 2 Disc Set

1 DVD, 140 min konserttitaltiointi, joka nauhoitettiin Nîmesissä, Tokiossa, Lontoossa, ja Moskovassa
1 Audio CD, Nîmesissä nauhoitettu livetaltiointi
Saatavissa sekä cd-kotelossa, että dvd-kotelossa
Versiot > Special Edition: 3 Disc Set

1 DVD, 140 min konserttitaltiointi, joka nauhoitettiin Nîmesissä, Tokiossa, Lontoossa, ja Moskovassa
1 DVD, 90 min dokumentti: Anaconda in the Net ja Reise, Reise: The Making of the Album
1 Audio CD, Nîmesissä nauhoitettu livetaltiointi
Versiot > Limited 'Tourbook' Edition: 4 Disc Set

190 sivun pituinen numeroitu kuvakirja kiertueelta (27 cm x 31 cm),
1 DVD, 140 min konserttitaltiointi, joka nauhoitettiin Nîmesissä, Tokiossa, Lontoossa, ja Moskovassa
1 DVD, 90 min dokumentti: Anaconda in the Net ja Reise, Reise: The Making of the Album
2 Audio CD:tä, Nîmesin konsertti kokonaisuudessaan (140 min)
DVD:n kappaleet > Nîmes, Ranska

Reise, Reise
Links 2-3-4
Keine Lust
Feuer frei!
Asche zu Asche
Morgenstern
Mein Teil
Stein um Stein
Los
Du riechst so gut
Benzin
Du hast
Sehnsucht
Amerika
Rammstein
Sonne
Ich will
Ohne dich
Stripped
DVD:n kappaleet > Lontoo, Englanti

Sonne
Rein raus
Ohne dich
Feuer frei!
DVD:n kappaleet > Tokio, Japani

Mein Teil
Du hast
Los (traileri)
DVD:n kappaleet > Moskova, Venäjä

Moskau (Moskova-spesiaali)
Arviot

Soundi:
Desibeli.net:
Allmusic:
Globaldomination.se: 9/10
Ankober

| Ankober |
| --- | --- |
 Ankober
 Koordinaatit: 9°36′28″N, 39°44′10″E 
Valtio:   Etiopia
Osavaltio:  Amhara
Alue:  Semien Shewa
Väkiluku (2007)  (woreda):  66 753
Infobox OKVirheellinen NIMI-arvo: 
Ankober (amharaksi አንኮበር, Änəkobärə) on pikkukaupunki ja piirikunta (woreda) Etiopian Amharan osavaltiossa. Aikanaan se tunnettiin Shewan kuninkaiden keskuksena. Menelik II siirsi kuitenkin oman pääkaupunkinsa myöhemmin Addis Abebaan. Historiallinen Ankober käsittää lähinnä maaseutuasutusta ja joitakin historiallisia rakennuksia.
Maantiede

Ankober sijaitsee Amharan osavaltiossa noin 175 kilometriä Etiopian pääkaupunki Addis Abebasta koilliseen lähellä Isoa hautavajoamaa.
Historia

Ankoberila oli ollut pitkään strategista merkitystä sen sijainnin takia. Ankober hallitsi kauppareittejä kohti Punaisellamerelläsijaitsevaa Zeilan satamaa. 1200-luvulta lähtien sen omistuksesta olivat kamppailleet Etiopian ylängön ja alangon eri hallitsijat. Ankober tuli tunnetuksi myös nykyisen Etiopian alueella sijainneen Shewan kuningaskunnan viiden hallitsijan pääkaupunkina. Shewan kuningas Amha Iyasou valtasi alueen 1700-luvulla ja teki siitä pääasiallisen tukikohtansa. Huipussaan Ankoberissa asui ehkä noin 25 000 asukasta. Hämnen jälkeläisensä Menelik II siirsi kuitenkin oman pääkaupunkinsa vuonna 1886 ensin Entotoon ja lopulta Etiopian nykyiseen pääkaupunkiin Addis Abebaan. Ankoberin merkitys väheni paitsi hallinnollisen keskuksen siirtymisen takia, mutta myös kauppareittien muuttumisen takia. Ankoberia käytettiin myöhemmin vielä aseiden varastointiin, sekä poliittisten vankien pitopaikkana. Nykyisin historiallisen Ankoberin paikalla on vain maaseutuasutusta.
Paikalla on edelleen joitakin historiallisia rakennuksia, kuten Asfa Wossenin rakennuttama Maryamin kirkko, sekä Sahle Selassien rakennuttama Mikaelin kirkko. Sahle Selassien rakennuttamasta palatsista on jäljellä enää sen kivisten seinien rauniot.
Väestö

Etiopian vuoden 2007 väerstönlaskun mukaan Ankoberin woredan eli suuremman piirikunnan kokonaisasukasluku oli 66 753.
Ankober piirrustuksessa vuonna 1890.
Vincent Janssen

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Vincent Janssen
Syntymäaika: 15. kesäkuuta 1994
Syntymäpaikka: Heesch, Alankomaat
Pelipaikka: hyökkääjä
Pituus: 183 cm
Seura
Seura: Antwerp
Junioriseurat
2000–2002: SV TOP
2002–2006: TOP Oss
2006–2009: NEC Nijmegen
2009–2013: Feyenoord
Seurat
| Vuodet | Seura | O | (M) |
| 2013–2015 | Almere City | 69 | (29) |
| 2015–2016 | AZ Alkmaar | 34 | (27) |
| 2016–2019 | Tottenham Hotspur | 31 | (2) |
| 2017–2018 | → Fenerbahçe (laina) | 16 | (4) |
| 2019–2022 | Monterrey | 77 | (15) |
| 2022– | Antwerp | 17 | (9) |
Maajoukkue
| 2008−2009 | Alankomaat U15 | 4 | (2) |
| 2009 | Alankomaat U16 | 6 | (1) |
| 2011 | Alankomaat U18 | 1 | (0) |
| 2014 | Alankomaat U20 | 2 | (2) |
| 2014–2015 | Alankomaat U21 | 10 | (8) |
| 2016– | Alankomaat | 22 | (7) |
 Seurajoukkueuran tilastot kattavat vain kansalliset sarjat, päivitetty 25. joulukuuta 2022.  Maajoukkueuran tilastot päivitetty 25. joulukuuta 2022.
Vincent Janssen (s. 15. kesäkuuta 1994 Heesch) on alankomaalainen jalkapalloilija, joka edustaa belgialaisseura Royal Antwerpia. Hän kuului kaudet 2016–2019 Englannin Valioliigan Tottenham Hotspurin miehistöön mutta pelasi kauden 2017–2018 lainassa Turkin Superliigan Fenerbahçessa. Kausina 2019–2022 hän pelasi Meksikossa. Vasenjalkainen Janssen on pelipaikaltaan hyökkääjä. Hän on pelannut Alankomaiden maajoukkueessa vuodesta 2016.
Seurajoukkueura

Janssen debytoi Almere Cityn paidassa Eerste divisiessä kaudella 2013–2014. Hän pelasi seuran paidassa kahden kauden aikana 69 ottelua onnistuen niissä 29 kertaa maalinteossa. Heinäkuussa 2015 Janssen siirtyi Eredivisien AZ Alkmaariin. Hän teki pääsarjadebyyttinsä seuraavassa kuussa Ajaxia vastaan ja teki avausmaalinsa lokakuussa 2015 Twenten verkkoon. Hän teki tuossa ottelussa kaksi maalia. Hän voitti kauden 2015−2016 Eredivisien maalikuninkuuden tehtyään 27 maalia.
Janssen siirtyi Englannin Valioliigan Tottenhamiin 22 miljoonalla eurolla kesällä 2016. Hän teki debyyttikaudellaan vain kaksi valioliigamaalia 27 ottelussa. Kauden 2017−2018 hän pelasi lainalla Turkin Superliigan Fenerbahçessa, jossa teki 16 sarjaottelussa neljä maalia. Seuraavaksi kaudeksi hän pelasi Tottenhamiin, jossa pelasi vain kolmessa valioliigaottelussa ilman maaleja.
Janssen siirtyi meksikolaiseen Monterreyhyn 9 miljoonalla eurolla kesällä 2019. Hän oli samana vuonna voittamassa Meksikon Primera Divisiónin Apertura-mestaruutta. Hän teki 13 pelaamassaan ottelussa kaksi maalia. Hän jatkoi Monterreyssä kesään 2022 saakka. Tuolloin hän siirtyi belgialaisseura Royal Antwerpiin.
Maajoukkueura

Janssen edusti Alankomaita nuorten maajoukkuetasolla 15-vuotiaista alkaen. Alankomaiden alle 21-vuotiaiden maajoukkueessa hän pelasi vuosina 2014−2015. Alankomaiden jalkapallomaajoukkueessa Janssen teki debyyttinsä maaliskuussa 2016 ystävyysottelussa Ranskaa vastaan. Ensimmäisen maalinsa Janssen teki toisessa maaottelussaan Englantia vastaan. Ensimmäisen arvokilpailujen karsintaottelunsa hän pelasi MM-karsintaottelussa Ruotsia vastaan syyskuussa 2016. Lokakuun 2017 jälkeen hän oli lähes viisi vuotta poissa maajoukkueesta, johon hän teki paluun kesäkuussa 2022. MM-kilpailuissa 2022 hän pelasi avauskokoonpanossa ensimmäisessä alkulohko-ottelussa Senegalia vastaan ja tuli vaihdosta kentälle kolmannessa alkulohko-ottelussa Qataria vastaan.
Janssen on vuoden 2022 loppuun mennessä pelannut 22 A-maaottelua ja tehnyt niissä seitsemän maalia. Maaleistaan kaksi hän on tehnyt MM-karsinnoissa ja viisi ystävyysotteluissa.
Muuta

Janssenin äiti Annemarie Verstappen on uinnin olympiamitalisti ja maailmanmestari.
Woldemar Freedericksz

| Woldemar Freedericksz |
| --- | --- |
 Woldemar Freedericksz 1890-luvun jälkipuoliskolla.
Venäjän hoviministeri
 18. toukokuuta 1897 – 12. maaliskuuta 1917  
Monarkki:  Nikolai II
Edeltäjä:  Illarion Vorontsov-Daškov
Seuraaja:  virka lakkautettu
Henkilötiedot
Syntynyt: 28. marraskuuta 1838 Pietari, Venäjä
Kuollut: 1. heinäkuuta 1927 (88 vuotta) Kauniainen, Suomi
Adolf Andreas Woldemar Freedericksz (ven. Владимир Борисович Фредерикс, Vladimir Borisovitš Frederiks; 28. marraskuuta (J: 16. marraskuuta) 1838 Pietari, Venäjä – 1. heinäkuuta 1927 Kauniainen, Suomi) oli Venäjän armeijassa palvellut ratsuväenkenraali ja kreivi, joka toimi Venäjän viimeisenä hoviministerinä keisari Nikolai II:n aikana vuosina 1897–1917. Hän oli keisarin luotettu ystävä. Freedericksz kuului nimellisesti Suomen aateliin ja asui Venäjän vallankumouksen jälkeen viimeiset vuotensa Suomessa.
Sukutausta

Freerederickszin vanhemmat olivat jalkaväenkenraali Bernhard (Boris) Freedericksz ja liivinmaalaiseen aateliin kuulunut Emma Matilda Helene von Wulff. Freedricksz-aatelissuku polveutui Arkangelissa 1700-luvun alkupuolella asuneesta kauppiaasta, joka oli mahdollisesti kotoisin Hollannista. Woldemar Freederickszin isoisoisä Johan (Ivan) Freedericksz sai keisarinna Katariina Suurelta paronin arvon vuonna 1773. Suku oli omistanut vuodesta 1774 Taubilan eli Touvilan lahjoitus­maan Pyhäjärvellä niin sanotun Vanhan Suomen alueella. Bernhard Freederickszin suku naturalisoitiin Suomen ritarihuoneelle vuonna 1853.
Sotilasura ja perhe

Freedericksz sai opetuksensa kotona. Hän kirjautui vuonna 1856 standaarijunkkarina Ratsastavaan henkivartioväkeen. Hänet ylennettiin 1858 kornetiksi, 1860 luutnantiksi, 1863 aliratsumestariksi, 1866 ratsumestariksi ja 1869 everstiksi. Vuonna 1871 hänet korotettiin keisarin sivusadjutantiksi ja vuonna 1879 kenraalimajuriksi keisarin seurueessa. Freedericksz toimi vuosina 1875–1881 Ratsastavan henkivartioväen ja vuosina 1881–1891 Henkivartioväen 1. ratsuväkidivisioonan 1. prikaatin komentajana. Vuonna 1891 hänet ylennettiin kenraaliluutnantiksi ja nimitettiin hovitallien johtajaksi ja hänelle myönnettiin hovitallimestarin arvo.
Freedericksz nai vuonna 1866 Pietarissa  keisarinnan hovineidin Hedvig (Jadviga) Johanna Alexandrina Boguševskajan (1838–1919), joka oli salaneuvos Alois Boguševskin tytär ja eversti Nikolai Zeholevskin leski. Heillä oli kaksi tytärtä, Eugenie (Nina) Valeria Josefina  (1867–1950) ja Emma Helena Sofia (1869–1945), joista molemmista tuli keisarinnan hovineitejä. Eugenie oli naimisissa kenraalimajuri Vladimir Vojeikovin kanssa.
Freedericksz omisti useita kivitaloja Pietarissa sekä maita Suomessa ja Hatsinassa. Hän peri vuonna 1874 kuolleelta isältään muun muassa Siiverskan kartanon Inkerinmaalla.
Hoviministerinä

Freedericksz toimi vuodesta 1893 hoviministerin apulaisena. Hänet korotettiin vuonna 1896 keisarin kenraaliadjutantiksi ja määrättiin seuraavan vuoden kesäkuussa virkaa toimittavaksi hoviministeriksi sekä samassa yhteydessä Venäjän ritarikuntien kansleriksi. Nikolai II oli erottanut edellisen hovimisterin, kreivi Illarion Vorontsov-Daškovin. Freederickszin virka vakinaistettiin vuonna 1898. Samana vuonna hänestä tuli muiden tehtäviensä ohella keisarin pääesikunnan päällikkö, ja vuonna 1899 hänet ylennettiin ratsuväenkenraaliksi. Freedericksz nimitettiin marraskuussa 1905 myös Venäjän valtakunnanneuvoston jäseneksi.
Freedericksz sai lukuisia venäläisiä ja ulkomaisia korkeita kunniamerkkejä, muun muassa Pyhän Andreaksen, Ruotsin seraafiimiritarikunnan, Preussin Mustan kotkan ritarikunnan, Italian annuciata-ritarikunnan ja Tanskan elefanttiritarikunnan merkit ja suurristit. Nikolai II korotti Freederickszin kreiviksi 6. maaliskuuta 1913 Romanovien hallitsijasuvun 300-vuotisen vallassaolon kunniaksi järjestettyjen juhlallisuuksien yhteydessä. Hänet merkittiin kreivinä Venäjän ritarihuoneelle, mutta arvoa ei koskaan naturalisoitu Suomen ritarihuoneelle.
Freedericksz oli pääministeri Pjotr Stolypinin vierellä, kun tämä salamurhattiin Kiovan oopperatalossa syyskuussa 1911.
Ensimmäisen maailmansodan aikana Freedericksz oleskeli keisarin seurana Mogiljovin päämajakaupungissa. Helmikuun vallankumouksen alettua hänen talonsa Pietarissa ryöstettiin ja poltettiin ensimmäisten joukossa 12.–13. maaliskuuta (27.–28. helmikuuta) 1917. Freedericksz joutui virkansa puolesta varmentamaan allekirjoituksellaan Nikolai II:n kruunustaluopumisasiakirjan Pihkovassa 15. (2.) maaliskuuta.
Viimeiset vuodet

Vallankumouksen jälkeen Freedericksz pidätettiin 22. (9.) maaliskuuta 1917 Gomelissa ja oli pari päivää vangittuna Pietarissa Taurian palatsissa. Hän sai eron sotapalveluksesta 79-vuotiaana huhtikuussa 1917 ja asettui asumaan omistamaansa Taubilan kartanoon, jonka hän kuitenkin myi seuraavana vuonna Karl Fazerille. Freederickszin vaimo Hedvig kuoli keuhkokuumeeseen Pietarissa lokakuussa 1919. Saatuaan luvan neuvostohallitukselta Freedericksz muutti tyttärineen pysyvästi Suomeen vuonna 1924. Hän asettui asumaan Kauniaisiin, jossa kuoli 88-vuotiaana vuonna 1927. Hänen aatelissukunsa sammui Suomessa hänen kuollessaan ilman miespuolista perillistä. Hänen molemmat tyttärensä muuttivat myöhemmin Ruotsiin ja kuolivat siellä.
Freedericksz on haudattu Kauniaisten hautausmaalle. Samaan hautaan on siirretty Ruotsista tytär Eugenian ja tämän miehen Vladimir Vojeikovin jäännökset.
Aiheesta muualla

Kuvia tai muita tiedostoja aiheesta Woldemar Freedericksz Wikimedia Commonsissa
Julistuskirja Nikolai II:n ilmoitus kruunusta luopumisesta
Alexanderpalace.org Romanov Archives - 1917 Interrogation of Count Freedericks Alexander Palace Time Machine
Freedericksz Ilja Repinin luonnoksessa maalaukseen valtakunnanneuvoston juhlaistunnosta 1902.
Freederickszin tytär Eugenie hovineidin asussa 1890-luvulla.
Freedericksz (vas.) ja Venäjän pääministeri Pjotr Stolypin (oik.) vuonna 1910 keisarillisella Standart-huvijahdilla.
Freederickszin hautakivi Kauniaisten hautausmaalla.
Audencia Business School

Audencian rakennus Nantesissa.
Audencia Business School, lyhyesti Audencia, on eurooppalainen kauppakorkeakoulu, joka toimii Pariisissa, Nantesissa ja Pekingissä. Audencia perustettiin Ranskassa vuonna 1900 nimellä École supérieure de commerce de Nantes.
Financial Timesin Euroopan kauppakorkeakoulujen vuoden 2016 vertailussa Audencia oli sijalla 60 ja sen Master in Management -tutkinto saavutti sijan 21.
Audencialla on kansainvälinen kolmoisakkreditointi (AACSB, AMBA ja EQUIS). Koulussa on mahdollisuus suorittaa teknis-kaupallinen kaksoistutkinto yhteistyössä teknisen École nationale de l'aviation civile -yliopiston kanssa. Audencia tekee yhteistyötä myös muiden korkeakoulujen kanssa.
Aiheesta muualla

Virallinen kotisivu
Arvīds Jansons

Arvīds Jansons (10. lokakuuta 1914 Liepāja, Latvia – 21. marraskuuta 1984 Manchester, Britannia) oli latvialainen kapellimestari. Hän toimi Riian ooppera- ja balettiorkesterin johtajana vuosina 1944–1951 ja vuodesta 1952 Leningradin filharmonisen orkesterin johtajana, jolloin hän vieraili Suomessa 1961. Jansons opetti orkesterinjohtoa Pietarin konservatoriossa vuosina 1972–1984. Hän teki myös useita opetusvierailuja Sibelius-Akatemiaan 1970-luvulla ja 1980-luvun alussa.
Hänen poikansa on kapellimestari Mariss Jansons.
Ball

Wikisanakirjassa on tähän liittyvä sananselitys: .
Ball on englanninkielinen sukunimi, joka on muun muassa seuraavilla henkilöillä:
Abraham Thomas Ball, Tom Major-Ball (1879–1962), brittiläinen music hall -koomikko ja trapetsitaiteilija
Alan Ball (1945–2007), englantilainen jalkapalloilija ja valmentaja
Alan Ball (s. 1957), yhdysvaltalainen käsikirjoittaja, ohjaaja, tuottaja ja näyttelijä
Alice Ball (1892–1916), yhdysvaltalainen kemisti
Angeline Ball (s. 1969), irlantilainen näyttelijä
Bobby Ball (1925–1954), yhdysvaltalainen moottoriurheilija
Diana Ball (s. 1973), suomalainen kehonrakentaja ja domina
Ernest Ball (1878–1927), yhdysvaltalainen laulaja ja lauluntekijä
F. Scott Ball (s. 1961), yhdysvaltalainen yritysjohtaja
George Ball (1909–1994), yhdysvaltalainen poliitikko, alivaltiosihteeri ja suurlähettiläs
Hugo Ball (1886–1927), saksalainen kirjailija ja dramaturgi
Kenny Ball (1930–2013), brittiläinen jazzmuusikko
LaMelo Ball (s. 2001), yhdysvaltalainen koripalloilija
LaVar Ball (s. 1967), yhdysvaltalainen amerikkalaisen jalkapallon pelaaja ja liikemies
Lloy Ball (s. 1972), yhdysvaltalainen lentopalloilija
Lonzo Ball (s. 1997), yhdysvaltalainen koripalloilija
Lucille Ball (1911–1989), yhdysvaltalainen näyttelijä
Michael Ball (s. 1979), englantilainen jalkapalloilija
Montee Ball (s. 1990), yhdysvaltalainen amerikkalaisen jalkapallon pelaaja
Phil Ball (s. 1957), brittiläinen kirjailija ja kolumnisti
Rudi Ball (1910–1975), saksalainen jääkiekkoilija
Terry Ball (s. 1944), kanadalainen jääkiekkoilija ja valmentaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Androidi (sarjakuvahahmo)

| Androidi |
| --- | --- |
 Androidi, Hullun Haihattelijan nerokkain keksintö
Luoja(t):  Stan Lee & Jack Kirby
Kustantamo:  Marvel
Ensiesiintyminen:  Fantastic Four Vol. 1 nro 15 (kesäkuu 1963)
Henkilötiedot
Oikea nimi:  Andy
Status:  Aktiivinen
Ryhmäsidokset:  Hullu Haihattelija (rakentaja)
Voimat:  Valtavat fyysiset voimat, kyky matkia supersankarien tai -roistojen voimia
Androidi on Marvel-kustantamon luoma keinotekoinen elämänmuoto, androidi. Hahmon loivat Stan Lee ja Jack Kirby. Androidin ensiesiintyminen tapahtui Fantastic Four -lehden numerossa 15 (kesäkuu 1963).
Androidi ensiesiintyminen tapahtui Suomessa Marvel Saga -lehden numerossa 9.
Historia

Adnroidi on Hullun Haihattelijan luoma androidi, joka luotiin apinan DNA:sta ja Epävakaista molekyyleistä. Androidin sisällä on tehokas mikrotietokone ja olento toimii aurinkovoimalla. Hullu Haihattelija loi Androidin taisteluunsa Ihmenelosia vastaan ja toisen kerran käyttäessään Androidia hän sai Ihmenelosten lisäksi vastaansa myös Ryhmä-X:n. Androidi tuhoutui vuosia myöhemmin taistelussa Avaruusritari Romia vastaan, mutta Haihattelijan onnistui korjaamaan vahingot ja taistelee Kapteeni Amerikkaa vastaan. Lopulta Androidia käytettiin Kostajia vastaan, mutta Hulktaren onnistui deaktivoimaan laitteen.
Hylätyn Androidin löysi myöhemmin toinen samanlaisia voimia omaava robotti, Superadaptoidi ja yhdessä muiden androidien kanssa Androidi hyökkäsi jälleen Kostajia vastaan. Namorin kuitenkin onnistui lyömään Androidin pää tämän harteilta ja upottamaan olento valtameren syvyyksiin.
Hullu Haihattelija rakentaa Androidin myöhemmin uudelleen ja päivittää sen kopioimaan myös muita kuin yli-inhimillisiä kykyjä, kuten musikaalisuutta ja eri eläinten kykyjä. Androidi kuitenkin kääntyy luojaansa vastaan ja näyttää kehittävän itselleen omaa elämää. Hän saa paikan lakifirmasta avustajana ja oikeusprosessin jälkeen päätetään Androidin ansaitsevan kansalaisuuden Yhdysvalloissa. Androidi ihastuu työtoveriinsa Mallory Bookiin. Myöhemmin kuitenkin selviää, että taistellessaan Tähtikettua vastaan tämän kyky tuottaa feromoneja oli siirtynyt Androidiin olennon kopiointikykyjen kautta.
Androidi deaktivoi kykynsä tuottaa feromoneja ja huomaa, ettei Book enää vastaa tämän tunteisiin. Masentunut Androidi jättää lakifirman ja lähtee etsimään itseään. Hän pyyhkii kovalevynsä ihmismäisistä piirteistä ja palaa jälleen Hullun Haihattelijan palvelijaksi
Voimat ja varusteet

Androidi on pitkä, suurikokoinen olento, jonka kuutiomainen pää on kenties silmiinpistävin tunnusmerkki. Olennolla ei ole silmiä, nenää tai näkyviä korvia.
Androidi kykenee kopioimaan erilaisia kykyjä supersankareilta tai -roistoilta (kuten vaikkapa Möykyn yliluonnollisia voimia). Androidi kykenee myös matkimaan erilaisia muita kykyjä, kuten taitoa soittaa jotakin instrumenttia tai eläinten ominaisuuksia. Androidi kykenee puhaltamaan suustaan voimakkaan pistemäisen tuulen suustaan.
Androidi ainoa heikkous ja Hullun Haihattelija olentoon rakentama sammutusmekanismi. Sen kainalokuopassa sijaitsee kimppu hermosolmuja, joita painettaessa Androidi sammuu.